[pic] | EUROOPA ÜHENDUSTE KOMISJON |

Brüssel 29.6.2009

KOM(2009) 321 lõplik

2009/0084 (CNS)

Ettepanek:

NÕUKOGU MÄÄRUS,

millega muudetakse määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003

SELETUSKIRI

1. Ettepaneku taust

- Ettepaneku põhjused ja eesmärgid

Käesoleva ettepaneku eesmärk on selgitada kahte nõukogu määruse (EÜ) nr 73/2009 artikli 11 ja artikli 69 lõikega 5 seonduvat tõlgendusküsimust.

- Üldine taust

Määruse (EÜ) nr 73/2009 artikliga 11 on kehtestatud finantsdistsipliini mehhanism, millega nähakse ette otsetoetuste kohandamine, kui prognoosid osutavad eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni vahelise institutsioonidevahelise kokkuleppe[1] I lisa rubriigi 2 kohase otsetoetuste ja turumeetmete vaheülemmäära ületamisele, võttes arvesse 300 000 000 euro suurust kindlusvaru. Rubriigi 2 kohane vaheülemmäär katab otsetoetuste kulusid enne kõiki ülekandeid maaelu arenguks. Seepärast tuleks kohandamise eesmärgil ülemmääraga võrreldavad kulud teha enne ümbersuunamist ja ülekandeid maaelu arenguks. Seega tuleks kulude nõuetekohaseks võrdlemiseks ülemmääraga võtta arvesse ka võimalikku ülekannet Maaelu Arengu Euroopa Põllumajandusfondi, millele on osutatud määruse (EÜ) nr 73/2009 artiklis 136, ning nõukogu määruse (EÜ) nr 1234/2007 artikli 190a lõikest 2 tulenevaid summasid seoses veinisektori finantsülekannetega maaelu arengusse.

Määruse (EÜ) nr 73/2009 artikli 69 lõike 5 esimese lõiguga on kehtestatud erand kõnealuse määruse artikli 69 lõikest 4 seoses määruse (EÜ) nr 1782/2003 artiklite 68 ja 69 kohaldamisega. Kõnealuse erandi eesmärk on kehtestada üleminekuaeg veise- ja vasikaliha sektori toetuste järkjärguliseks kohandamiseks. Kõnealune erand peaks seega piirduma juhtudega, kui määruse (EÜ) nr 1782/2003 artiklit 69 on kohaldatud peamiselt veise- ja vasikaliha sektori toetamiseks.

- Ettepaneku valdkonnas kehtivad õigusnormid

Määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003.

- Kooskõla Euroopa Liidu muude tegevuspõhimõtete ja eesmärkidega

Ei kohaldata.

2. Konsulteerimine huvitatud isikutega ja mõju hindamine

- Konsulteerimine huvitatud isikutega

- Eksperdiarvamuste kogumine ja kasutamine

Huvitatud isikute ega välisekspertidega ei olnud vaja konsulteerida.

- Mõju hindamine

Ei kohaldata.

3. Ettepaneku õiguslik külg

- Kavandatud meetmete kokkuvõte

Artikli 11 (Finantsdistsipliin) arvutusvalemisse tuleb teha tehniline parandus, et võtta arvesse nõukogu määruse (EÜ) nr 479/2008 artikliga 23 ja nõukogu määruse (EÜ) nr 73/2009 artikliga 136 ettenähtud ülekandeid maaelu arenguks. Vastav kohandus on juba tehtud nõukogu määruse (EÜ) nr 1290/2005 artiklisse 12.

Lisaks tehakse ettepanek artikli 69 lõike 5 kohandamiseks, et vastata ühise põllumajanduspoliitika läbivaatamist käsitlevate ettepanekutega seotud eesistujariigi lõpliku kompromissi punktile 6.6.

- Õiguslik alus

Euroopa Ühenduse asutamislepingu artikli 37 lõige 2.

- Subsidiaarsuse põhimõte

Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata.

- Proportsionaalsuse põhimõte

Ettepanek on proportsionaalsuse põhimõttega kooskõlas.

- Õigusakti valik

Kavandatud õigusakt: nõukogu määrus.

Muud meetmed ei oleks asjakohased järgmisel põhjusel: määrust peab muutma määrusega.

4. Mõju eelarvele

Käesoleva meetmega ei kaasne täiendavaid ühenduse kulusid.

Artikli 11 (Finantsdistsipliin) arvutusvalemisse tuleb teha tehniline parandus, et võtta arvesse nõukogu määruse (EÜ) nr 479/2008 artikliga 23 ja nõukogu määruse (EÜ) nr 73/2009 artikliga 136 ettenähtud ülekandeid maaelu arenguks. Vastav kohandus on juba tehtud nõukogu määruse (EÜ) nr 1290/2005 artiklisse 12.

Lisaks tehakse ettepanek artikli 69 lõike 5 kohandamiseks, et vastata ühise põllumajanduspoliitika läbivaatamist käsitlevate ettepanekutega seotud eesistujariigi lõpliku kompromissi punktile 6.6.

5. Täiendav teave

- Lihtsustamine

Ei kohaldata.

2009/0084 (CNS)

Ettepanek:

NÕUKOGU MÄÄRUS,

millega muudetakse määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37,

võttes arvesse komisjoni ettepanekut,

võttes arvesse Euroopa Parlamendi arvamust[2]

ning arvestades järgmist:

(1) Nõukogu määruse (EÜ) nr 73/2009[3] artikliga 11 on kehtestatud finantsdistsipliini mehhanism, millega nähakse ette otsetoetuste kohandamine, kui prognoosid osutavad eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni vahelise institutsioonidevahelise kokkuleppe[4] I lisa rubriigi 2 kohase otsetoetuste ja turumeetmete vaheülemmäära ületamisele, võttes arvesse 300 000 000 euro suurust kindlusvaru.

(2) Rubriigi 2 kohane vaheülemmäär katab otsetoetuste kulusid enne kõiki ülekandeid maaelu arenguks. Seega tuleks kohandamise eesmärgil ülemmääraga võrreldavad kulud teha enne ümbersuunamist ja ülekandeid maaelu arenguks. Seega tuleks kulude nõuetekohaseks võrdlemiseks ülemmääraga võtta arvesse ka võimalikku ülekannet Maaelu Arengu Euroopa Põllumajandusfondi, millele on osutatud määruse (EÜ) nr 73/2009 artiklis 136, ning nõukogu 22. oktoobri 2007. aasta määruse (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus),[5] artikli 190a lõikest 2 tulenevaid summasid seoses veinisektori finantsülekannetega maaelu arengusse.

(3) Määruse (EÜ) nr 73/2009 artikli 69 lõike 5 esimese lõiguga on kehtestatud erand kõnealuse määruse artikli 69 lõikest 4 seoses määruse (EÜ) nr 1782/2003 artiklite 68 ja 69 kohaldamisega. Kõnealuse erandi eesmärk on kehtestada üleminekuaeg veise- ja vasikaliha sektori toetuste järkjärguliseks kohandamiseks. Kõnealune erand peaks seega piirduma juhtudega, kui määruse (EÜ) nr 1782/2003 artiklit 69 on kohaldatud peamiselt veise- ja vasikaliha sektori toetamiseks.

(4) Seepärast tuleks määrust (EÜ) nr 73/2009 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 73/2009 muudetakse järgmiselt.

1) Artikli 11 lõige 1 asendatakse järgmisega:

„1. Selle tagamiseks, et ühise põllumajanduspoliitika turuga seotud kulude ja otsetoetuste rahastamiseks kasutatavad, praegu eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni vahelise institutsioonidevahelise kokkuleppe* I lisa rubriigis 2 sisalduvad summad ei ületaks aastaseid ülemmäärasid, mis kehtestati nõukogus 18. novembril 2002 kokku tulnud liikmesriikide valitsuste esindajate otsusega 2002/929/EÜ Brüsselis 24. ja 25. oktoobril 2002 kokku tulnud Euroopa Ülemkogu järelduste kohta,** määratakse otsetoetuste kohandamine, kui enne käesoleva määruse artiklitega 7 ja 10 ning määruse (EÜ) nr 378/2007 artikli 1 lõikega 1 ettenähtud toetuste ümbersuunamise kohaldamist osutavad asjaomase I lisa rubriigi 2 kohased antud eelarveaastat käsitlevad eespool nimetatud meetmete rahastamise prognoosid, mida on suurendatud määruse (EÜ) nr 1234/2007 artiklis 190a esitatud summade võrra ning käesoleva määruse artiklites 134 ja 135 esitatud ning artiklis 136 osutatud summade võrra, eespool nimetatud aastase ülemmäära ületamisele, võttes arvesse kohaldatavast kõnealusest ülemmäärast allapoole jäävat 300 000 000 euro suurust varu.

* ELT C 139, 14.6.2006, lk 1.

** EÜT L 323, 28.11.2002, lk 48.”

2) Artikli 69 lõike 5 esimene lõik asendatakse järgmisega:

„Erandina lõikest 4 kehtestatakse kalendriaastateks 2010–2013 käesoleva artikli lõikes 4 nimetatud piiranguks 6 % käesoleva määruse artiklis 40 osutatud riiklikust ülemmäärast nende liikmesriikide puhul, kes maksid ammlehmatoetust vastavalt määruse (EÜ) nr 1782/2003 artiklile 69, kuid ei kohaldanud samal ajal kõnealuse määruse artikli 68 lõike 2 punkti a alapunktiga i ette nähtud võimalust ning kasutasid sellega seoses üle 50 % kõnealuse määruse artikli 69 kohaselt kindlaksmääratud summadest veise- ja vasikaliha sektorile. Liikmesriikide puhul, kus üle 60 % piimatootmisest toimub põhja pool 62. laiuskraadi, kehtestatakse piirmääraks 10 % nende käesoleva määruse artiklis 40 osutatud riiklikust piirmäärast.”

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel, […]

Nõukogu nimel

eesistuja

FINANTSSELGITUS | AGRI/I.1-D/95345 (HA) 6.15.2009.1 |

KUUPÄEV: 29/4/2009 |

1. | EELARVERUBRIIK: 05 03 Otsetoetused | ASSIGNEERINGUD |

2. | PEALKIRI: Ettepanek: nõukogu määrus, millega muudetakse määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 |

3. | ÕIGUSLIK ALUS: Euroopa Ühenduse asutamislepingu artikkel 37 |

4. | EESMÄRGID: Mõnede tehniliste kohanduste tegemine määruses nr 73/2009. |

5. | FINANTSMÕJU | 12-KUULINE PERIOOD (miljonites eurodes) | JOOKSEV EELARVEAASTA 2008 (miljonites eurodes) | JÄRGMINE EELARVEAASTA 2009 (miljonites eurodes) |

5.0 | KULUD - EÜ EELARVEST MAKSTAVAD (TOETUSED/SEKKUMISED) - RIIGIASUTUSED - MUUD | - | - | - |

5.1 | TULUD - EÜ OMAVAHENDID (MAKSUD/TOLLIMAKSUD) - RIIKLIKUD | - | - | - |

2010 | 2011 | 2012 | 2013 |

5.0.1 | KAVANDATUD KULUD | - | - | - | - |

5.1.1 | KAVANDATUD TULUD | - | - | - | - |

5.2 | ARVUTAMISMEETOD: - |

6.0 | KAS PROJEKTI SAAB RAHASTADA JOOKSVA EELARVE ASJAKOHASES PEATÜKIS KIRJENDATUD ASSIGNEERINGUTEST? | JAH EI |

6.1 | KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL? | JAH EI |

6.2 | KAS ON VAJA LISAEELARVET? | JAH EI |

6.3 | KAS TULEVASTESSE EELARVETESSE ON VAJA KIRJENDADA ASSIGNEERINGUID? | JAH EI |

MÄRKUSED: Käesoleva määrusega ei kaasne täiendavaid ühenduse kulusid. Artikli 11 (Finantsdistsipliin) arvutusvalemisse tuleb teha tehniline parandus, et võtta arvesse määruse nr 479/2008 artikliga 23 ja määruse nr 73/2009 artikliga 136 ettenähtud ülekandeid maaelu arenguks. Vastav kohandus on juba tehtud määruse nr 1290/2005 artiklisse 12. Lisaks tehakse ettepanek artikli 69 lõike 5 kohandamiseks, et vastata ühise põllumajanduspoliitika läbivaatamist käsitlevate ettepanekutega seotud eesistujariigi lõpliku kompromissi punktile 6.6. |

[1] ELT C 139, 14.6.2006, lk 1.

[2] ELT C […], […], lk […].

[3] ELT L 30, 31.1.2009, lk 16.

[4] ELT C 139, 14.6.2006, lk 1.

[5] ELT L 299, 16.11.2007, lk 1.